เหยื่อรายต่อไป ตลาดกังวล จีนจะปราบเกมออนไลน์ หุ้น Tencent ลง 10% ในวันเดียว
ล่าสุดราคาหุ้นของ Tencent Holdings ผู้ให้บริการเกมออนไลน์ยักษ์ใหญ่ของจีน ร่วงลงกว่า 10% ภายในวันเดียว ซึ่งคิดเป็นมูลค่าบริษัทที่หายไปถึง 2 ล้านล้านบาท..
3 ส.ค. 2564

เหยื่อรายต่อไป ตลาดกังวล จีนจะปราบเกมออนไลน์ หุ้น Tencent ลง 10% ในวันเดียว
ล่าสุดราคาหุ้นของ Tencent Holdings ผู้ให้บริการเกมออนไลน์ยักษ์ใหญ่ของจีน
ร่วงลงกว่า 10% ภายในวันเดียว ซึ่งคิดเป็นมูลค่าบริษัทที่หายไปถึง 2 ล้านล้านบาท..
หลังจากที่ The Economic Information Daily ซึ่งเป็นสื่อในเครือของสำนักข่าวซินหัว ที่เป็นสื่อของรัฐบาลจีน 
ได้ตีพิมพ์บทความ ที่ประณามบริษัท Tencent Holdings โดยใช้ประโยคว่า ทำธุรกิจเกมออนไลน์ที่เปรียบเสมือน “ฝิ่นแห่งวิญญาณ" (Spiritual Opium) และ “ยาเสพติดอิเล็กทรอนิกส์” (Electronic Drugs)
เพราะบริษัทเป็นต้นเหตุ ที่ทำให้วัยรุ่นจำนวนมาก กำลังเสพติดเกมออนไลน์
ซึ่งจะส่งผลกระทบต่อการเจริญเติบโตของพวกเขา
ที่สำคัญ ในบทความยังมีการกล่าวถึงเกม Honor of Kings ที่เป็นต้นฉบับของเกม Arena of Valor หรือ RoV ที่คนไทยเล่นกัน ซึ่งเป็นเกมเรือธงของ Tencent อยู่หลายครั้ง
เนื่องจาก Honor of Kings เป็นเกมที่นักเรียนนิยมเล่นมากที่สุดในจีน โดยบางคนเล่นถึง 8 ชั่วโมงต่อวัน
และในบทความยังเรียกร้องให้ทางการจีน เข้าควบคุมอุตสาหกรรมมากขึ้น เช่น ควบคุมเวลาการเล่นเกมให้เข้มงวดยิ่งขึ้น
 
“ไม่ควรมีอุตสาหกรรม หรือ กีฬาใด
ที่จะได้รับอนุญาต ให้พัฒนาไปในทิศทางที่จะทำลายประชาชน”
ซึ่งนอกจาก Tencent แล้ว บริษัทเกมอื่น ๆ ก็ได้รับผลกระทบต่อเรื่องนี้ด้วยเช่นเดียวกัน 
เช่น NetEase อีกหนึ่งบริษัทเกมสัญชาติจีนรายใหญ่ ราคาหุ้นได้ร่วงลงกว่า 12%
และ Nexon บริษัทเกมสัญชาติเกาหลีใต้ ที่มีสัดส่วนรายได้ในจีนอย่างมีนัยสำคัญ ราคาหุ้นก็ร่วงลง 9%
เมื่อเดือนที่แล้ว ทางการจีน ได้ให้คำมั่นว่าจะเข้ากำกับดูแลอุตสาหกรรม การศึกษาออนไลน์ และเกม 
อย่างจริงจัง เพื่อปกป้องสวัสดิภาพของเด็กและวัยรุ่น
และเมื่อไม่นานมานี้ ธุรกิจกวดวิชาในจีน ก็เพิ่งถูกคุมเข้ม กำหนดให้โรงเรียนกวดวิชา เป็นองค์ไม่แสวงหากำไร และไม่ให้เข้าจดทะเบียนในตลาดหลักทรัพย์
ซึ่งหลังจากนี้ อีกธุรกิจที่คงหนีเงื้อมมือ จากทางการจีนไม่พ้น 
ก็คือ ธุรกิจเกม นั่นเอง..
References
-
-